GLOBAL "2012Q3

1.	ทั่วไป

บริษัท สยามโกลบอลเฮ้าส์ จำกัด (มหาชน) “บริษัท” เป็นนิติบุคคลที่จัดตั้งขึ้นในประเทศไทย บริษัทได้จดทะเบียนกับตลาดหลักทรัพย์แห่งประเทศไทยเมื่อวันที่ 19 สิงหาคม 2552

บริษัทดำเนินธุรกิจเกี่ยวกับการจัดหาและจำหน่ายวัสดุก่อสร้างและอุปกรณ์ตกแต่งบ้าน

ที่อยู่จดทะเบียนของบริษัทเลขที่ 232 หมู่ 19 ตำบลรอบเมือง อำเภอเมืองร้อยเอ็ด จังหวัดร้อยเอ็ด  ณ วันที่ 30 กันยายน 2555 บริษัทมีสาขาในต่างจังหวัดรวม 15 สาขา (31 ธันวาคม 2554: 12 สาขา)

2.	เกณฑ์การจัดทำข้อมูลทางการเงิน

ข้อมูลทางการเงินระหว่างกาลนี้จัดทำขึ้นในรูปแบบย่อและตามมาตรฐานการบัญชีไทย ฉบับที่ 34  เรื่อง “งบการเงินระหว่างกาล” รวมถึงการตีความและแนวปฏิบัติทางการบัญชีที่ประกาศใช้โดยสภาวิชาชีพบัญชี และกฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง

ข้อมูลทางการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินสำหรับปีสิ้นสุดวันที่ 31 ธันวาคม 2554 โดยเน้นการให้ข้อมูลที่เป็นกิจกรรม เหตุการณ์ และสถานการณ์ใหม่ ๆ เพื่อไม่ให้ซ้ำซ้อนกับข้อมูลที่เคยนำเสนอรายงานนี้ไปแล้ว ดังนั้น การอ่านข้อมูลทางการเงินระหว่างกาลนี้จึงควรอ่านควบคู่กับงบการเงินสำหรับปีสิ้นสุดวันที่ 31 ธันวาคม 2554

บริษัทได้ใช้นโยบายการบัญชีที่สำคัญและวิธีการคำนวณในข้อมูลทางการเงินระหว่างกาลสำหรับงวดสามเดือนและเก้าเดือนสิ้นสุดวันที่ 30 กันยายน 2555 และ 2554 เช่นเดียวกับที่ใช้สำหรับการจัดทำงบการเงินประจำปีสิ้นสุดวันที่ 31 ธันวาคม 2554

เพื่อความสะดวกของผู้อ่านข้อมูลทางการเงินระหว่างกาล บริษัทได้จัดทำข้อมูลทางการเงินระหว่างกาลฉบับภาษาอังกฤษขึ้นจากข้อมูลทางการเงินระหว่างกาลฉบับภาษาไทยนี้ ซึ่งได้นำเสนอเพื่อวัตถุประสงค์ตามที่กล่าวไว้ข้างต้น

3.		รายการบัญชีและยอดคงเหลือกับบุคคลหรือกิจการที่เกี่ยวข้องกัน

รายการบัญชีกับกิจการที่เกี่ยวข้องกันที่มีสาระสำคัญที่เกิดขึ้นสำหรับแต่ละงวดสามเดือนและเก้าเดือนสิ้นสุดวันที่ 30 กันยายน 2555 และ 2554 มีดังนี้

ยอดคงเหลือกับบุคคลและกิจการที่เกี่ยวข้องกัน ณ วันที่ 30 กันยายน 2555 และ 31 ธันวาคม 2554 มีดังนี้

แยกตามอายุหนี้ที่ค้างชำระได้ดังนี้

เจ้าหนี้อื่น – บริษัท สยามโกลบอลเอ็นจิเนียริ่ง จำกัด (จากการซื้ออุปกรณ์) ณ วันที่ 31 ธันวาคม 2554 ได้จัดประเภทใหม่จากบัญชีเจ้าหนี้การค้า และแสดงรวมใน “ค่าใช้จ่ายค้างจ่ายและหนี้สินหมุนเวียนอื่น”

สัญญากับบุคคลหรือกิจการที่เกี่ยวข้องกัน

เมื่อวันที่ 1 กรกฎาคม 2555 บริษัทได้ต่อสัญญาเช่าที่ดินกับบุคคลที่เกี่ยวข้องกันแห่งหนึ่ง (คณะบุคคลเพชรน้ำหนึ่ง) เป็นระยะเวลา 5 ปี สิ้นสุดเดือนมิถุนายน 2560 บริษัทผูกพันที่จะจ่ายค่าเช่าในอัตราเดือนละ 20,000 บาท

4.	ลูกหนี้การค้า - บริษัทอื่น

ณ วันที่ 30 กันยายน 2555 และ 31 ธันวาคม 2554 บริษัทมียอดลูกหนี้การค้า - บริษัทอื่นคงเหลือโดยแยกตามอายุหนี้ที่ค้างชำระได้ดังนี้

5.	ที่ดิน อาคารและอุปกรณ์

ในระหว่างงวดเก้าเดือนสิ้นสุดวันที่ 30 กันยายน 2555 บริษัทมีการลงทุนในที่ดิน อาคารและสิ่งปลูกสร้าง งานระหว่างก่อสร้าง และซื้อเครื่องตกแต่ง ติดตั้งและอุปกรณ์สำนักงานเพื่อขยายสาขาใหม่เป็นจำนวนเงินรวม 1,340.1 ล้านบาท

6.	ทุนเรือนหุ้น เงินปันผลและใบสำคัญแสดงสิทธิ

ที่ประชุมสามัญผู้ถือหุ้นของบริษัท เมื่อวันที่ 28 เมษายน 2554 ผู้ถือหุ้นมีมติอนุมัติให้เพิ่มทุนจดทะเบียนของบริษัท      จาก 960,000,000 บาท (หุ้นสามัญ 960,000,000 หุ้น มูลค่าหุ้นละ 1 บาท) เป็น 1,720,000,000 บาท (หุ้นสามัญ 1,720,000,000 หุ้น มูลค่าหุ้นละ 1 บาท)  บริษัทได้จดทะเบียนการเพิ่มทุนนี้กับกระทรวงพาณิชย์เมื่อวันที่ 19 พฤษภาคม 2554

ที่ประชุมสามัญผู้ถือหุ้นของบริษัท เมื่อวันที่ 18 เมษายน 2555 ผู้ถือหุ้นมีมติอนุมัติให้เพิ่มทุนจดทะเบียนของบริษัท      จาก 1,720,000,000 บาท (หุ้นสามัญ 1,720,000,000 หุ้น มูลค่าหุ้นละ 1 บาท) เป็น 2,055,999,992 บาท (หุ้นสามัญ 2,055,999,992 หุ้น มูลค่าหุ้นละ 1 บาท)  บริษัทได้จดทะเบียนการเพิ่มทุนนี้กับกระทรวงพาณิชย์เมื่อวันที่ 11 พฤษภาคม 2555

เงินปันผล

ที่ประชุมสามัญผู้ถือหุ้นของบริษัท เมื่อวันที่ 28 เมษายน 2554 มีมติอนุมัติการจัดสรรกำไรเป็นเงินปันผลจากกำไรสุทธิของปี 2553 ในอัตราหุ้นละ 0.55 บาท เป็นจำนวนทั้งสิ้น 533.33 ล้านบาท เงินปันผลดังกล่าวได้จ่ายให้กับผู้ถือหุ้นในวันที่ 19 พฤษภาคม 2554 เป็นหุ้นปันผลจำนวน 480 ล้านบาท (หุ้นสามัญจำนวน 480 ล้านหุ้น มูลค่าหุ้นละ 1 บาท) และ       เงินสดปันผลจำนวน 53.33 ล้านบาท    บริษัทได้จดทะเบียนการเพิ่มทุนชำระแล้วกับกระทรวงพาณิชย์เมื่อวันที่ 19 พฤษภาคม 2554

ที่ประชุมสามัญผู้ถือหุ้นของบริษัท เมื่อวันที่ 18 เมษายน 2555 มีมติอนุมัติการจัดสรรกำไรเป็นเงินปันผลจากกำไรสุทธิ ของปี 2554 ในอัตราหุ้นละ 0.22 บาท เป็นจำนวนทั้งสิ้น 322.21 ล้านบาท  เงินปันผลดังกล่าวได้จ่ายให้กับผู้ถือหุ้นในวันที่  11 พฤษภาคม 2555 เป็นหุ้นปันผลจำนวน 289.99 ล้านบาท (หุ้นสามัญจำนวน 289.99 ล้านหุ้น มูลค่าหุ้นละ 1 บาท) และ    เงินสดปันผลจำนวน 32.22 ล้านบาท    บริษัทได้จดทะเบียนการเพิ่มทุนชำระแล้วกับกระทรวงพาณิชย์เมื่อวันที่ 11 พฤษภาคม 2555

ใบสำคัญแสดงสิทธิ

บริษัทออกและเสนอขายใบสำคัญแสดงสิทธิที่จะซื้อหุ้นสามัญของบริษัทในวันที่ 19 พฤษภาคม 2554 จำนวน 239,999,983 หน่วย โดยไม่คิดมูลค่าให้แก่ผู้ถือหุ้นเดิมในอัตราส่วนหุ้นสามัญ 4 หุ้น ต่อใบสำคัญแสดงสิทธิ 1 หน่วย โดยมีรายละเอียดของใบสำคัญแสดงสิทธิดังนี้

เมื่อวันที่ 14 มิถุนายน 2554 ตลาดหลักทรัพย์แห่งประเทศไทยได้สั่งรับใบสำคัญแสดงสิทธิที่จะซื้อหุ้นสามัญของบริษัทจำนวน 239,999,983 หน่วย เป็นหลักทรัพย์จดทะเบียนและอนุญาตให้เริ่มทำการซื้อขายในตลาดหลักทรัพย์แห่งประเทศไทย

เมื่อวันที่ 21 มีนาคม 2555 บริษัทได้เปลี่ยนแปลงอัตราและราคาการใช้สิทธิใหม่ดังนี้

เมื่อวันที่ 18 พฤษภาคม 2555   ใบสำคัญแสดงสิทธิจำนวน 16,165,109 หน่วย ได้ถูกนำมาใช้ซื้อหุ้นสามัญจำนวน 19,398,130 หุ้น  เงินรับจากการใช้สิทธิซื้อหุ้นจำนวน 121.2 ล้านบาท (ประกอบด้วยทุนที่ชำระแล้วจำนวน 19.4 ล้านบาท และส่วนเกินมูลค่าหุ้นจำนวน 101.8 ล้านบาท)  ณ วันที่ 30 กันยายน 2555 ใบสำคัญแสดงสิทธิที่จะซื้อหุ้นสามัญของบริษัทที่ยังไม่ได้ใช้สิทธิมีจำนวน 213,908,006 หน่วย  บริษัทได้จดทะเบียนการเพิ่มทุนชำระแล้วกับกระทรวงพาณิชย์เมื่อวันที่ 28 พฤษภาคม 2555

7.	ภาษีเงินได้

บริษัทใช้อัตราภาษีเงินได้ร้อยละ 23 ในการคำนวณภาษีเงินได้นิติบุคคลสำหรับงวดสามเดือนและเก้าเดือนสิ้นสุดวันที่ 30 กันยายน 2555 โดยอาศัยความตามมาตรา 5 แห่งพระราชกฤษฎีกาออกตามความในประมวลรัษฎากรว่าด้วยการลดอัตรารัษฎากร (ฉบับที่ 530) พ.ศ. 2554

8.	กำไรต่อหุ้น

กำไรต่อหุ้นขั้นพื้นฐาน

กำไรต่อหุ้นขั้นพื้นฐานสำหรับงวดสามเดือนและเก้าเดือนสิ้นสุดวันที่ 30 กันยายน 2555 และ 2554 คำนวณโดยการหารกำไรสำหรับงวดสามเดือนและเก้าเดือนด้วยจำนวนถัวเฉลี่ยถ่วงน้ำหนักของหุ้นสามัญที่ออกจำหน่ายแล้วระหว่างงวด โดยได้ปรับจำนวนหุ้นตามสัดส่วนที่เปลี่ยนไปของจำนวนหุ้นสามัญที่เกิดจากการเพิ่มทุนโดยการออกหุ้นปันผล ณ วันที่ 19 พฤษภาคม 2554 จำนวน 480 ล้านหุ้น และวันที่ 11 พฤษภาคม 2555 จำนวน 289.99 ล้านหุ้นและได้ปรับปรุงจำนวนหุ้นสามัญที่ใช้ในการคำนวณกำไรต่อหุ้นขั้นพื้นฐานของงวดก่อนที่นำมาเปรียบเทียบ โดยถือเสมือนว่าการออกหุ้น      ปันผลได้เกิดขึ้นตั้งแต่วันเริ่มต้นของงวดแรกที่เสนอรายงาน แสดงการคำนวณดังนี้

กำไรต่อหุ้นปรับลด

กำไรต่อหุ้นปรับลดสำหรับงวดสามเดือนและเก้าเดือนสิ้นสุดวันที่ 30 กันยายน 2555 และ 2554 คำนวณโดยการหารกำไรสำหรับงวดสามเดือนและเก้าเดือนด้วยจำนวนถัวเฉลี่ยถ่วงน้ำหนักของหุ้นสามัญที่ออกจำหน่ายแล้วระหว่างงวด โดยได้ปรับจำนวนหุ้นตามสัดส่วนที่เปลี่ยนไปของจำนวนหุ้นสามัญที่เกิดจากการเพิ่มทุนโดยการออกหุ้นปันผล ณ วันที่ 19 พฤษภาคม 2554 จำนวน 480 ล้านหุ้น และวันที่ 11 พฤษภาคม 2555 จำนวน 289.99 ล้านหุ้นและได้ปรับปรุงจำนวนหุ้นสามัญที่ใช้ในการคำนวณกำไรต่อหุ้นขั้นพื้นฐานของงวดก่อนที่นำมาเปรียบเทียบ โดยถือเสมือนว่าการออกหุ้นปันผลได้เกิดขึ้นตั้งแต่วันเริ่มต้นของงวดแรกที่เสนอรายงานและหลังจากที่ได้ปรับปรุงผลกระทบของหุ้นปรับลด แสดงการคำนวณดังนี้

9.	ข้อมูลทางการเงินจำแนกตามส่วนงาน

บริษัทดำเนินกิจการในส่วนงานธุรกิจเดียวคือ ธุรกิจวัสดุก่อสร้าง  ดังนั้นฝ่ายบริหารจึงพิจารณาว่าบริษัทมีส่วนงานธุรกิจเพียงส่วนงานเดียว

บริษัทดำเนินธุรกิจส่วนใหญ่ในประเทศ  ดังนั้นฝ่ายบริหารจึงพิจารณาว่าบริษัทมีส่วนงานทางภูมิศาสตร์เพียงส่วนงานเดียว

10.	ภาระผูกพัน

ณ วันที่ 30 กันยายน 2555 บริษัทมี

ภาระผูกพันในการซื้อที่ดินกับบุคคลที่ไม่เกี่ยวข้องกันเป็นจำนวนเงิน 16 ล้านบาท และ

เลตเตอร์ออฟเครดิตที่ยังไม่ได้ใช้จำนวนเงินรวม 1.2 ล้านเหรียญสหรัฐอเมริกา (เทียบเท่า 37.9 ล้านบาท)

11.	เรื่องอื่น

เมื่อวันที่ 31 มีนาคม 2555 ได้เกิดอุบัติเหตุจากอิทธิพลของพายุฤดูร้อน ได้สร้างความเสียหายแก่โรงจอดรถยนต์ของลูกค้าของสาขานครปฐม โดยความความเสียหายเบื้องต้นประเมินโดยฝ่ายบริหารมีจำนวนเงินประมาณ 3 ล้านบาท อย่างไรก็ดี บริษัทมีกรมธรรม์ประกันภัยคุ้มครองครอบคลุมความเสียหายดังกล่าว   ณ วันที่ 30 กันยายน 2555 บริษัทไม่ได้รับค่าสินไหมทดแทนเนื่องจากบริษัทประกันภัยอยู่ระหว่างการพิจารณาค่าสินไหมทดแทน

12.	เหตุการณ์ภายหลังรอบระยะเวลารายงาน

ที่ประชุมวิสามัญผู้ถือหุ้นของบริษัท เมื่อวันที่ 1 ตุลาคม 2555 มีมติอนุมัติเรื่องดังต่อไปนี้

ลดทุนจดทะเบียนของบริษัทจาก 2,055,999,992 บาท (หุ้นสามัญ 2,055,999,992 หุ้น มูลค่าหุ้นละ 1 บาท) เป็น 2,015,999,926 บาท (หุ้นสามัญ 2,015,999,926 หุ้น มูลค่าหุ้นละ 1 บาท)

เพิ่มทุนจดทะเบียนของบริษัทจาก 2,015,999,926 บาท (หุ้นสามัญ 2,015,999,926 หุ้น มูลค่าหุ้นละ 1 บาท) เป็น 2,239,999,926 บาท (หุ้นสามัญ 2,239,999,926 หุ้น มูลค่าหุ้นละ 1 บาท)

จัดสรรเพิ่มทุนหุ้นสามัญจำนวน 224,000,000 หุ้น ให้แก่นักลงทุนรายใหม่แบบเฉพาะเจาะจงในราคาหุ้นละ 14 บาท

บริษัทได้จดทะเบียนการเปลี่ยนแปลงในข้อ ก) และ ข) ข้างต้นนี้กับกระทรวงพาณิชย์เมื่อวันที่ 2 ตุลาคม 2555 และ          3 ตุลาคม 2555 ตามลำดับ

เมื่อวันที่ 6 พฤศจิกายน 2555 บริษัทออกหุ้นสามัญจำนวน 224,000,000 หุ้น ให้แก่นักลงทุนรายใหม่หนึ่งรายที่ราคา 14 บาทต่อหุ้น เงินสดรับจากการออกหุ้นจำนวนเงิน 3,136 ล้านบาท (ประกอบด้วย ทุนชำระแล้วจำนวนเงิน 224 ล้านบาท และส่วนเกินมูลค่าหุ้นจำนวนเงิน 2,912 ล้านบาท)  ณ วันดังกล่าวค่าธรรมเนียมการจัดจำหน่ายหลักทรัพย์ยังไม่ได้เรียกเก็บจากบริษัท

13.	การอนุมัติข้อมูลทางการเงินระหว่างกาล

ข้อมูลทางการเงินระหว่างกาลนี้ได้รับการอนุมัติให้ออกโดยคณะกรรมการของบริษัทเมื่อวันที่ 6 พฤศจิกายน 2555

|  | พันบาท | พันบาท | พันบาท | พันบาท | พันบาท | พันบาท | พันบาท |

|  | งวดสามเดือน | งวดสามเดือน | งวดสามเดือน |  | งวดเก้าเดือน | งวดเก้าเดือน | งวดเก้าเดือน |

|  | 2555 |  | 2554 |  | 2555 |  | 2554 |

|  |  |  |  |  |  |  |  |

| รายได้จากการขายสินค้า | 4,151 |  | 2,396 |  | 12,530 |  | 9,063 |

|  |  |  |  |  |  |  |  |

| รายจ่ายค่าเช่า | 60 |  | 60 |  | 180 |  | 180 |

|  |  |  |  |  |  |  |  |

| ซื้ออุปกรณ์ | 12,773 |  | 4,257 |  | 21,288 |  | 8,515 |

|  |  |  |  |  |  |  |  |

| ค่าตอบแทนผู้บริหารสำคัญ |  |  |  |  |  |  |  |

| ผลประโยชน์ระยะสั้น |  |  |  |  |  |  |  |

| เงินเดือน โบนัสและอื่น ๆ |  |  |  |  |  |  |  |

| ผู้บริหารที่เป็นพนักงานของบริษัท | 5,111 |  | 5,152 |  | 15,332 |  | 15,428 |

| ผู้บริหารที่มิได้เป็นพนักงานของบริษัท | 240 |  | 290 |  | 720 |  | 870 |

| เบี้ยประชุม | 500 |  | 290 |  | 1,450 |  | 995 |

| รวมผลประโยชน์ระยะสั้น | 5,851 |  | 5,732 |  | 17,502 |  | 17,293 |

| ผลประโยชน์พนักงานหลังออกจากงาน | 647 |  | 603 |  | 1,941 |  | 1,808 |

| รวม | 6,498 |  | 6,335 |  | 19,443 |  | 19,101 |



|  | พันบาท | พันบาท | พันบาท |

|  | 30 กันยายน |  | 31 ธันวาคม |

|  | 2555 |  | 2554 |

| ลูกหนี้การค้า |  |  |  |

| บริษัท อินเตอร์คอนกรีตอุตสาหกรรม จำกัด | 1,128 |  | 1,067 |

| อื่น ๆ | 780 |  | 32 |

| รวม | 1,908 |  | 1,099 |



|  | พันบาท | พันบาท | พันบาท |

|  | 30 กันยายน |  | 31 ธันวาคม |

|  | 2555 |  | 2554 |

| ยังไม่ถึงกำหนดชำระ | 1,908 |  | 1,092 |

| เกินกำหนดชำระ |  |  |  |

| ไม่เกิน 3 เดือน | - |  | 7 |

| รวม | 1,908 |  | 1,099 |



|  | พันบาท | พันบาท | พันบาท |

|  | 30 กันยายน |  | 31 ธันวาคม |

|  | 2555 |  | 2554 |

| เจ้าหนี้อื่น |  |  |  |

| บริษัท สยามโกลบอลเอ็นจิเนียริ่ง จำกัด | - |  | 4,556 |



|  | พันบาท | พันบาท | พันบาท |

|  | 30 กันยายน |  | 31 ธันวาคม |

|  | 2555 |  | 2554 |

| ยังไม่ถึงกำหนดชำระ | 13,239 |  | 9,162 |

| เกินกำหนดชำระ |  |  |  |

| ไม่เกิน 3 เดือน | 3,761 |  | 2,905 |

| มากกว่า 3 เดือน ถึง 6 เดือน | 1,009 |  | 42 |

| มากกว่า 6 เดือน ถึง 12 เดือน | 1,175 |  | 11 |

| มากกว่า 12 เดือน | 3 |  | - |

| รวม | 19,187 |  | 12,120 |

| หัก ค่าเผื่อหนี้สงสัยจะสูญ | (9) |  | - |

| สุทธิ | 19,178 |  | 12,120 |



|  | บาท |  | พันหุ้น / พันบาท | พันหุ้น / พันบาท | พันหุ้น / พันบาท | พันหุ้น / พันบาท | พันหุ้น / พันบาท | พันหุ้น / พันบาท | พันหุ้น / พันบาท |

|  | ราคาตาม |  | 2555 | 2555 | 2555 |  | 2554 | 2554 | 2554 |

|  | มูลค่าหุ้น |  | จำนวนหุ้น |  | มูลค่า |  | จำนวนหุ้น |  | มูลค่า |

| ทุนจดทะเบียน |  |  |  |  |  |  |  |  |  |

| ณ วันที่ 1 มกราคม |  |  |  |  |  |  |  |  |  |

| -  หุ้นสามัญ | 1 |  | 1,720,000 |  | 1,720,000 |  | 960,000 |  | 960,000 |

| จดทะเบียนเพิ่มทุน |  |  | 336,000 |  | 336,000 |  | 760,000 |  | 760,000 |

| ณ วันที่ 30 กันยายน |  |  |  |  |  |  |  |  |  |

| -  หุ้นสามัญ | 1 |  | 2,056,000 |  | 2,056,000 |  | 1,720,000 |  | 1,720,000 |

| ทุนที่ออกและชำระแล้ว |  |  |  |  |  |  |  |  |  |

| ณ วันที่ 1 มกราคม |  |  |  |  |  |  |  |  |  |

| -  หุ้นสามัญ |  |  | 1,449,927 |  | 1,449,927 |  | 960,000 |  | 960,000 |

| หุ้นปันผล |  |  | 289,985 |  | 289,985 |  | 480,000 |  | 480,000 |

| การใช้สิทธิซื้อหุ้นสามัญ |  |  | 19,398 |  | 19,398 |  | - |  | - |

| ณ วันที่ 30 กันยายน |  |  |  |  |  |  |  |  |  |

| -  หุ้นสามัญ |  |  | 1,759,310 |  | 1,759,310 |  | 1,440,000 |  | 1,440,000 |



| อัตราการใช้สิทธิ: | ใบสำคัญแสดงสิทธิ  1 หน่วย สามารถซื้อหุ้นสามัญเพิ่มทุนได้ 1 หุ้น (อัตราการใช้สิทธิอาจเปลี่ยนแปลงในภายหลังตามเงื่อนไขการปรับสิทธิ) |

|  |  |

| ราคาใช้สิทธิต่อหุ้น: | 7.50 บาท ต่อหุ้น (ราคาการใช้สิทธิอาจเปลี่ยนแปลงในภายหลังตามเงื่อนไขการปรับสิทธิ) |

|  |  |

| ระยะเวลาการใช้สิทธิ: | ผู้ถือใบสำคัญแสดงสิทธิสามารถใช้สิทธิตามใบสำคัญแสดงสิทธิได้ทั้งจำนวนหรือเพียงบางส่วนเมื่อครบกำหนดหกเดือนนับจากวันที่ออกใบสำคัญแสดงสิทธิ โดยสามารถใช้สิทธิได้ในวันที่ 18 พฤศจิกายน 2554, 18 พฤษภาคม 2555, 16 พฤศจิกายน 2555 และวันใช้สิทธิครั้งสุดท้ายคือวันที่ 17 พฤษภาคม 2556 |



|  | เดิม |  | ใหม่ |

| อัตราการใช้สิทธิ (ต่อ 1 หน่วยใบสำคัญแสดงสิทธิ) | 1.00 |  | 1.20 |

|  |  |  |  |

| ราคาใช้สิทธิ (บาทต่อหุ้น) | 7.50 |  | 6.25 |



|  | พันบาท/พันหุ้น | พันบาท/พันหุ้น | พันบาท/พันหุ้น | พันบาท/พันหุ้น | พันบาท/พันหุ้น | พันบาท/พันหุ้น | พันบาท/พันหุ้น |

|  | งวดสามเดือน | งวดสามเดือน | งวดสามเดือน |  | งวดเก้าเดือน | งวดเก้าเดือน | งวดเก้าเดือน |

|  | 2555 |  | 2554 |  | 2555 |  | 2554 |

|  |  |  |  |  |  |  |  |

| กำไร (ขั้นพื้นฐาน) | 155,623 |  | 118,408 |  | 438,186 |  | 344,371 |

|  |  |  |  |  |  |  |  |

| จำนวนหุ้นสามัญที่ออก ณ วันที่ 1 มกราคม | 1,739,912 |  | 1,729,985 |  | 1,739,912 |  | 1,729,985 |

| ผลกระทบจากหุ้นที่แปลงสิทธิ | 19,398 |  | - |  | 9,628 |  | - |

| จำนวนหุ้นสามัญถัวเฉลี่ยถ่วงน้ำหนัก |  |  |  |  |  |  |  |

| (ขั้นพื้นฐาน) | 1,759,310 |  | 1,729,985 |  | 1,749,540 |  | 1,729,985 |

|  |  |  |  |  |  |  |  |

| กำไรต่อหุ้น (ขั้นพื้นฐาน) (บาท) | 0.0885 |  | 0.0684 |  | 0.2505 |  | 0.1991 |



|  | พันบาท/พันหุ้น | พันบาท/พันหุ้น | พันบาท/พันหุ้น | พันบาท/พันหุ้น | พันบาท/พันหุ้น | พันบาท/พันหุ้น | พันบาท/พันหุ้น |

|  | งวดสามเดือน | งวดสามเดือน | งวดสามเดือน |  | งวดเก้าเดือน | งวดเก้าเดือน | งวดเก้าเดือน |

|  | 2555 |  | 2554 |  | 2555 |  | 2554 |

|  |  |  |  |  |  |  |  |

| กำไร (ปรับลด) | 155,623 |  | 118,408 |  | 438,186 |  | 344,371 |

|  |  |  |  |  |  |  |  |

| จำนวนหุ้นสามัญถัวเฉลี่ยถ่วงน้ำหนัก |  |  |  |  |  |  |  |

| (ขั้นพื้นฐาน) | 1,759,310 |  | 1,729,985 |  | 1,749,540 |  | 1,729,985 |

| ผลกระทบจากการใช้สิทธิของใบสำคัญ |  |  |  |  |  |  |  |

| แสดงสิทธิที่จะซื้อหุ้นสามัญ | 137,764 |  | - |  | 124,850 |  | - |

| จำนวนหุ้นสามัญ (ปรับลด) | 1,897,074 |  | 1,729,985 |  | 1,874,390 |  | 1,729,985 |

|  |  |  |  |  |  |  |  |

| กำไรต่อหุ้น (ปรับลด) (บาท) | 0.0820 |  | 0.0684 |  | 0.2338 |  | 0.1991 |